Väike kuurortlinn umbes poolel teel Barcelonast Salousse. Kalasadamat kaistva Sa Punta muuli kohal domineerib kaldaserval kerkiv kirik. Seda ümbritsevad vanalinna tänavad oma valgeks lubjatud majadega, mille rõdusid kaunistab lillede ere värviküllus. Sitges on barcelonalaste lemmikpaik nädalalõpu veetmiseks. Linnas on mitu põnevat muuseumi, millest kuulsaim on Cau Ferrat, kus on  eksponeeritud kaks El Greco tööd.